Breithiúnas na Cúirte Breithiúnais (an Dara Dlísheomra) an 13 Deireadh Fómhair 2022 (iarraidh ar réamhrialú ón Verwaltungsgericht Köln – an Ghearmáin) – M2Beauté Cosmetics GmbH v Bundesrepublik Deutschland
(Cás = "n" "Case"  IF
= "o" "Joined Cases" C-616/20) 1
(Tarchur chun réamhrialú — Táirgí íocshláinte d'úsáid an duine — Treoir 2001/83/CE — Airteagal 1(2)(b) — Coincheap “táirge íocshláinte de réir feidhme” — Easpa iomlán staidéar eolaíoch — Eolas eolaíoch a bhaineann le hanalóg struchtúrach — Rialachán (CE) Uimh. 1223/2009 — Táirge cosmaideach — Éifeachtaí tairbhiúla nithiúla ar shláinte an duine — Éifeachtaí tairbhiúla díreacha nó indíreacha — Éifeachtaí dearfacha ar chuma)
Teanga an cháis: an Ghearmáinis
An chúirt a rinne an tarchur
Verwaltungsgericht Köln
Páirtithe sna príomhimeachtaí
Iarratasóir: M2Beauté Cosmetics GmbH
Cosantóir: Bundesrepublik Deutschland
An chuid oibríochtúil
Maidir le hAirteagal 1(2)(b) de Threoir 2001/83/CE ó Pharlaimint na hEorpa agus ón gComhairle an 6 Samhain 2001 maidir leis an gcód Comhphobail a bhaineann le táirgí íocshláinte lena n-úsáid ag an duine, arna leasú le Treoir 2010/84/AE ó Pharlaimint na hEorpa agus ón gComhairle an 15 Nollaig 2010 maidir le faireachas cógas,
ní mór léiriú a dhéanamh mar seo a leanas:
féadfaidh údarás náisiúnta, chun táirge a aicmiú mar “tháirge íocshláinte”, de réir bhrí na forála sin, airíonna cógaseolaíochta an táirge sin a bhunú ar bhonn eolais eolaíochta a bhaineann le hanalóg struchtúrach den tsubstaint sin, i gcás nach bhfuil aon staidéar eolaíoch ar shubstaint chomhpháirteach an táirge sin ar fáil, mas rud é go gceadaíonn céim an analaí, ar bhonn anailíse oibiachtúil agus bunaithe go heolaíoch, gur féidir glacadh leis go bhfuil na hairíonna céanna ag substaint atá i láthair i dtáirge, le tiúchan ar leith, agus atá ag substaint atá ann cheana féin, a bhfuil na staidéir riachtanacha ar fáil ina leith.
Maidir le hAirteagal 1(2)(b) de Threoir 2001/83, arna leasú le Treoir 2010/84,
ní mór léiriú a dhéanamh mar seo a leanas:
ní fhéadfar táirge a mhodhnaíonn feidhmeanna fiseolaíocha a aicmiú mar “tháirge íocshláinte”, de réir bhrí na forála sin, ach amháin má tá éifeachtaí nithiúla aige atá tairbheach don tsláinte. Maidir leis sin, is leor feabhas ar chuma, as a n-eascraíonn sochar indíreach trí mhéadú ar fhéinmheas nó ar fholláine, nuair a cheadaíonn sé cóireáil paiteolaíochta aitheanta. Ar an taobh eile, ní féidir táirge a fheabhsaíonn cuma gan airíonna díobhálacha a thaispeáint agus nach bhfuil aon éifeachtaí tairbhiúla aige ar shláinte a aicmiú mar “tháirge íocshláinte”, de réir bhrí na forála sin.
____________
1 IO C 72, 01.03.2021